१]लागवडीसाठी जागेची निवड 

अळंबीच्या लागवडीसाठी उन ,वारा, पाउस या पासून संरक्षण होईल असा निवाऱ्याची गरज आहे .पक्के अथवा कच्चे बांधकाम असलेली खोली अथवा शेड ,आच्छादित असलेली झोपडी असावी .या जागेमध्ये तीव्र सूर्यप्रकाश नसावा व हवा खेळती राहील याची दक्षता घ्यावी लागते .

2] लागवडीचे माध्यम

धिंगरी अळंबीच्या लागवडीसाठी पिष्ठमय पदार्थ अधिक असणारी घटकांची आवश्यकता असते .यासाठी शेतातील पिकांचे अवशेष ,भाताचा पेंडा ,गव्हाचे काड ,ज्वारी ,बाजरी ,मका यांची ताटे व पाने ,कपाशी ,सोयाबीन ,तूरीच्या काड्या ,उसाचे पाचट .नारळ व केळी यांची पाने भुईमुगाच्या शेंगाची टरफले ,वाळलेले गवत व पालापाचोळा इत्यादी घटकांचा वापर करता येतो .

३] लागवडीचे वातावरण 

धिंगरी अळंबीच्या लागवडीसाठी नैसर्गिक तापमान २२ ते ३० अंश सेल्सियस आणि आर्द्रता ६५ ते ९०% असणे आवश्यक असते .यासाठी लागवडीच्या ठिकाणी तापमान व आद्रता यांचे नियंत्रण ठेवण्यासाठी जमिनीवर ,हवेत चोहोबाजूंनी गोणपाटाचे आवरण लावून त्यावर स्प्रे पंपाने पाणी फवारण्याची व्यवस्था करावी .सर्वसाधारण २५ अंश सेल्सियस या तापमानास या अळंबीची उत्तम वाढ होते.

४] लागवडीची पद्धत 
काडाचे २ ते ३ से.मी. लांबीचे बारीक तुकडे पोत्यामध्ये भरून थंड पाण्यात ६ ते ८ तास बुडून भिजत घालावे .काडाचे पोते थंड पाण्यातून काढून त्यातील जादा पाण्याचा निचरा करावा .

५] काड निर्जंतुकीकरण
भिजवलेल्या काडचे पोते ८० से.तपमानाच्या गरम पाण्यात १ तास बुडवावे. काडाचे पोते गरम पाण्यातून काढून त्यातील जादा पाणी निथळल्यानंतर तसेच थंड होण्यासाठी मोकळे बांधून ठेवावे .अथवा भिजवलेल्या काडाचे पोते ८० से.तापमानाला वाफेवर १ तास ठेवून काड निर्जंतुकीकरण करावे .काड थंड कण्यासाठी पोत्यासह सावलीत ठेवावे .अथवा निर्जंतुकीकरणासाठी ७.५ ग्रॅम बाविस्टीन व १२५ मिली फोर्मेलीन १०० लिटर पाण्यात मिसळून त्यामध्ये सुकलेले काड पोत्यात भरून १६ ते १८ तास भिजत ठेवावे .द्रावणातील काड पोत्यासह बाहेर काढून जादा पाण्याचा निचरा करण्यासाठी ४ ते ५ तास ठेवावे .नंतर काड ३५ सेमी.x ५५ सेमी आकाराच्या फोर्मेलीन ने निर्जंतुक केलेल्या प्लास्टिक पिशवी मध्ये थर पद्धतीने भरावे. 

६] पिक निगा 

योग्य अंतरावर अळंबीचे बेड ठेवावेत .बेडवर दिवसातून २ ते ३ वेळा पाण्याची हलकी फवारणी करावी .खोलीमध्ये जमिनीवर ,भिंतींवर पाणी फवारून तापमान व आर्द्रता योग्य प्रमाणात ठेवावी .३ ते ४ दिवसांत बेडच्या सभोवताली अंकुर दिसू लागतील व पुढील ३ ते ४ दिवसांत त्याची झपाट्याने वाढ होऊन फळे काढणीस तयार होतील .

७] खते व पाणी व्यवस्थापन 

अळंबी ,तंतुमय वाळलेल्या अवशेषांवर वाढते .पिशवीतून बाहेर काढल्यानंतर धिंगरी वाढीच्या काळात बेडवर दिवसातून २ ते ३ वेळा पाण्याची फवारणी करावी .पिकाच्या वाढीच्या काळात तापमान २० ते ३० से. व आर्द्रता ७० ते ९० % ठेवणे गरजेचे आहे .

८] पिकाचे संरक्षण

अळंबी हे अतिशय नाजूक,नाशिवंत व अल्प मुदतीचे पिक आहे.उगवण्यासाठी वापरलेले काड व इतर घटकांचे व्यवस्थित निर्जंतुकीकरण न झाल्यास तसेच खोलीमधील तापमान व आर्द्रता यामध्ये मोठा फरक झाल्यास तत्काळ रोग व किडीचा प्रादूरभाव व दिसून येतो .त्यामुळे पिकांचे नुकसान होते.धिंगरी अळंबी वरील पुढील रोग दिसून येतात.

धिंगरी अळंबीच्या जाती व वैशिष्ठ्ये
अळंबीपासुन मूल्यवर्धित पदार्थ
अळंबीवरील रोग
धिंगरी अळंबी लागवडीची सुधारित पद्धत